techiaith/cofnodycynulliad_en-cy huggingface dataset:
English: That work is not complete, and that work is taking place jointly between the Welsh Government and other Governments, including the Westminster Government. The work is ongoing at present. What is important is to ensure and be clear with people that they don't need to behave in any different way at the moment. We are not asking the NHS to respond any differently to GPs, as in giving people longer prescriptions, and we're not asking pharmacists to do so either. We will be keeping an eye on the situation.
Welsh: Dyw'r gwaith hynny ddim wedi ei gwblhau. Mae'r gwaith yn digwydd ar y cyd rhwng Llywodraeth Cymru a llywodraethau eraill y Deyrnas Unedig, yn cynnwys y Llywodraeth yn San Steffan. Mae'r gwaith yn mynd ar ei hyd ar hyn o bryd. Yr hyn sy'n bwysig yw ein bod ni'n sicrhau ein bod ni'n glir gyda phobl nad oes unrhyw ofyniad arnyn nhw i ymddwyn mewn ffordd wahanol ar hyn o bryd. Dydyn ni ddim yn gofyn i'r gwasanaeth iechyd ymateb mewn ffordd wahanol i feddygon teulu, i gynnig presgripsiynau hirach i bobl, nac i fferyllwyr wneud hynny chwaith. Byddwn ni'n cadw'r sefyllfa hyn o dan sylw.
English: May I ask the Minister, with just a few weeks to go, isn't it going to be a cause of concern for people that that work hasn't been completed? We've known for some time that there was a possibility of a no-deal exit, and, with just a few weeks remaining, we still don't know what goods and medicines we are talking about. May I also ask him whether he is aware of any contingency plans by the police forces in Wales to put police officers on standby to respond to any civil disputes, or disputes in our ports should there be a 'no deal' Brexit? And if you have had those discussions, could you give some details on the number of officers we are talking about? Do these contingency arrangements include responding to crises in other parts of the UK, including Northern Ireland? Can you tell us whether local authorities, other emergency services and any other public sector bodies are involved in this planning work?
Welsh: Gaf fi ofyn i'r Gweinidog, gydag ond ychydig wythnosau i fynd, onid yw hi'n mynd i beri consýrn i bobl bod y gwaith yna heb ei gwblhau? Hynny yw, roeddem ni'n gwybod ers tro byd fod yna bosibilrwydd o adael heb gytundeb, a nawr, gydag ychydig o wythnosau i fynd, dŷn ni'n dal ddim yn gwybod pa nwyddau a meddyginiaethau dŷn ni'n sôn amdanyn nhw. Gaf fi ofyn iddo fe hefyd ydy e'n ymwybodol o gynlluniau wrth gefn y pedwar llu heddlu yng Nghymru, i roi heddweision ar standby er mwyn ymateb i unrhyw anghydfod sifil neu drafferthion mewn porthladdoedd pe bai yna Brexit heb gytundeb? Os ydych chi wedi cael y trafodaethau hynny, allwch chi fanylu ar niferoedd y heddweision rŷn ni'n sôn amdanynt? Ydy'r trefniadau wrth gefn yma yn cynnwys gallu ymateb i geisiadau am gymorth mewn rhannau eraill o'r Deyrnas Gyfunol, gan gynnwys Gogledd Iwerddon? Allwch chi ddweud hefyd a yw awdurdodau lleol, gwasanaethau brys eraill ac unrhyw gorff arall yn y sector cyhoeddus hefyd ynghlwm yn y gwaith cynllunio yma?
English: Could I ask the Minister just to confirm that the police forces in Wales are going to be put on standby in the event of a 'no deal' Brexit, as has been reported, for example, in England and in Scotland? In February of last year, we received confirmation that the Government was considering the concept of free zones, or free ports, if we were to leave the European Union. Can the Minister provide us with an update on that work? And can you tell us which ports, or airports, or other areas, are being considered by you at the moment, and whether you as a Government intend to support any application for a free zone or free port status? Finally, following reports this afternoon that Ford have told the UK Prime Minister that they intend to shift production from the UK if there were to be a 'no deal' Brexit, can you tell us whether there will be any similar discussion between Welsh Ministers and Ford? And can you also tell us whether the Welsh Government has spoken to each of the 52 anchor companies over the last three months to ask them about the possible impact of Brexit on their businesses?
Welsh: Allaf fi jest gofyn i'r Gweinidog a ydy e'n ymwybodol, jest i gadarnhau, fod heddlu yng Nghymru yn mynd i gael eu rhoi ar standby pe baem ni'n gadael heb gytundeb, fel sydd wedi cael ei adrodd, er enghraifft, yn yr Alban ac yn Lloegr? Ym mis Chwefror y llynedd, mi gawsom ni gadarnhad bod y Llywodraeth yn edrych ar y syniad o greu parthau rhydd, neu borthladdoedd rhydd, pe baem ni'n gadael yr Undeb Ewropeaidd. All y Gweinidog ein diweddaru ni ynglŷn â'r gwaith hynny? Allwch chi ddweud pa borthladdoedd, neu feysydd awyr, neu ardaloedd eraill, sydd o dan ystyriaeth gennych ar hyn o bryd? Ac a ydych chi fel Llywodraeth yn bwriadu cefnogi unrhyw gais ar gyfer statws parth rhydd? Ac yn olaf, yn dilyn adroddiadau y prynhawn yma bod Ford wedi dweud wrth Brif Weinidog Prydain eu bod nhw'n bwriadu symud y gwaith cynhyrchu o'r Deyrnas Gyfunol pe bai yna Brexit heb gytundeb, a ydych chi'n gallu dweud a fydd yna unrhyw drafodaeth debyg gyda Gweinidogion Cymru, gan Ford? Ac a allwch chi ddweud hefyd a ydy Llywodraeth Cymru wedi siarad â phob un o'r 52 o brif gwmnïau - yr anchor companies - yn ystod y tri mis diwethaf i ofyn iddyn nhw hefyd ynglŷn ag effaith bosib Brexit ar eu busnesau?
English: As regards the free ports, of course, from our point of view as a Government, we want to be in a position where we can have a close relationship with the single market, and within a customs union. And it's difficult to see how the free ports, or free zones, could exist within that framework. And so we have a strategic challenge in that context. As regards discussions between Government and the major employers or companies, those discussions are ongoing. I was in that meeting with Ken Skates earlier this week with business representatives - with the economic sector more generally - and the kind of discussions you're alluding to are happening on a regular basis at present.
Welsh: O ran y porthladdoedd rhydd, wrth gwrs, o'n safbwynt ni fel Llywodraeth, rydym ni eisiau bod mewn sefyllfa lle mae gyda ni berthynas agos â'r farchnad sengl, a bod o fewn undeb tollau. Ac mae'n anodd gweld sut y gallai porthladdoedd rhydd, parthau rhydd, fodoli o fewn y fframwaith hwnnw. Felly, mae sialens strategol gyda ni yn y cyd-destun hwnnw. O ran y sgyrsiau rhwng y Llywodraeth a'r cwmnïau, neu'r cyflogwyr, mawr, mae'r sgyrsiau yna'n digwydd yn barhaol. Roeddwn ni yn y cyfarfod gyda Ken Skates yn gynharach yr wythnos yma gyda chynrychiolwyr o'r busnesau - gyda'r sector economaidd yn gyffredinol - ac mae'r math o drafodaethau mae'n sôn amdanyn nhw yn bethau sy'n digwydd yn gyson ar hyn o bryd.
English: Thank you, Deputy Presiding Officer. The Counsel General will have seen that Olly Robbins, the Government's chief negotiator with the EU, let the cat out of the bag yesterday in Brussels and revealed Theresa May's true intentions. She has always said that she doesn't want to extend article 50 or to have any delay in Britain leaving the EU beyond 29 March. But Olly Robbins said that his task, or the Government's task in the House of Commons over the next few weeks is to get MPs to believe that, in the week beginning at the end of March, the extension is possible, but if they don't vote for the deal then the extension is going to be a long one. So, on the one hand, the Prime Minister is saying that there won't be an extension, but the man actually doing the day-to-day negotiations is saying that their tactic is to extend the membership of Britain in the EU beyond 29 March if MPs don't agree the deal.
Welsh: Diolch, Ddirprwy Lywydd. Bydd y Cwnsler Cyffredinol wedi gweld bod Olly Robbins, prif negodwr y Llywodraeth gyda'r UE, wedi gadael y gath o'r cwd ddoe ym Mrwsel ac wedi datgelu gwir fwriadau Theresa May. Mae hi bob amser wedi dweud nad yw am ymestyn erthygl 50 na chael unrhyw oedi a fyddai'n golygu na fyddai Prydain yn gadael yr UE ar 29 Mawrth. Ond dywedodd Olly Robbins mai ei dasg, neu dasg y Llywodraeth yn Nhŷ'r Cyffredin dros yr ychydig wythnosau nesaf, yw cael ASau i gredu y bydd estyniad yn bosibl ar gyfer yr wythnos yn dechrau ar ddiwedd mis Mawrth, ond os na fyddant yn pleidleisio o blaid y cytundeb, y bydd yr estyniad yn un hir. Felly, ar y naill law, mae'r Prif Weinidog yn dweud na fydd estyniad, ond mae'r dyn sy'n gwneud y negodi o ddydd i ddydd yn dweud mai eu tacteg yw ymestyn aelodaeth Prydain o'r UE y tu hwnt i 29 Mawrth os nad yw'r ASau yn cytuno i'r cytundeb.
English: Yes, I saw that as well. Our position, as a Government, is that the Prime Minister should request an extension to article 50 at this point. The later that is left, the more risky it becomes and the more challenges there may be to securing that. It seems to us that almost any scenario from now on requires an extension to article 50 - an extension to the exit date. Even if a deal was possible at this point, the practical, logistical exercise of getting legislation through Parliament in order to make that happen already takes us in almost any realistic scenario beyond the current exit date.
Welsh: Ie, gwelais innau hynny hefyd. Ein safbwynt ni, fel Llywodraeth, yw y dylai'r Prif Weinidog wneud cais am estyniad i erthygl 50 ar y pwynt hwn. Po ddiweddaraf y gadewir hynny, y mwyaf peryglus fydd hi a'r mwyaf o heriau a allai fod i sicrhau hynny. Mae'n ymddangos i ni fod bron unrhyw senario o hyn ymlaen yn galw am ymestyn erthygl 50 - ymestyn y dyddiad ymadael. Hyd yn oed pe bai cytundeb yn bosibl ar y pwynt hwn, mae'r ymarfer logistaidd, ymarferol o gael deddfwriaeth drwy'r Senedd er mwyn gwneud iddo ddigwydd eisoes yn mynd â ni y tu hwnt i'r dyddiad ymadael presennol mewn unrhyw senario realistig fwy neu lai.
English: Well, I'm sure the Counsel General would agree with me that this resolves, ultimately, into a question of trust in Government, which is a vitally important issue. Here we have, on the one hand, the Government's chief negotiator being overheard in private, in circumstances where he didn't know he was being overheard, saying one thing, and the Prime Minister in public denying what he said. Which does he believe is the more credible approach?
Welsh: Wel, rwy'n siŵr y byddai'r Cwnsler Cyffredinol yn cytuno â mi fod hyn yn dod yn gwestiwn o ymddiriedaeth yn y Llywodraeth yn y pen draw, sy'n fater hollbwysig. Yma mae gennym brif negodwr y Llywodraeth ar y naill law yn cael ei glywed mewn amgylchiadau preifat pan nad oedd yn gwybod ei fod yn cael ei glywed, yn dweud un peth, a'r Prif Weinidog yn gwadu'n gyhoeddus yr hyn a ddywedodd. Pa ymagwedd yw'r fwyaf credadwy yn ei farn ef?
English: I'm not sure it's for me to speculate on potential discussions within the UK Government between negotiators and the Prime Minister. All I would say is that we've been very clear about the kind of deal that we think should be put before the House of Commons, and I think the Prime Minister should take all the steps she can to make that a reality.
Welsh: Nid wyf yn siŵr mai fy lle i yw dyfalu ynglŷn â thrafodaethau posibl o fewn Llywodraeth y DU rhwng negodwyr a'r Prif Weinidog. Y cyfan a ddywedaf yw ein bod wedi bod yn glir iawn ynghylch y math o gytundeb y credwn y dylid ei roi gerbron Tŷ'r Cyffredin, a chredaf y dylai'r Prif Weinidog weithredu'r holl gamau y gall er mwyn gwireddu hynny.
English: Well, as the deal that Theresa May has put on the table gives the EU all it wants - the £39 billion, detaching Northern Ireland from the rest of the UK, a continuation of regulatory alignment without a voice or a vote in the EU, and with no unilateral right to leave, which we currently enjoy under article 50 - effectively what the Prime Minister is proposing is very largely what the Welsh Labour Government itself wants to see. So, is he encouraged by this confirmation of the Prime Minister's duplicity in negotiating a deal that she claims is a means of exiting the EU whilst knowing it is actually designed to keep the UK indefinitely within it?
Welsh: Wel, gan fod y cytundeb y mae Theresa May wedi'i roi ar y bwrdd yn rhoi pob dim y mae'r UE ei eisiau - y £39 biliwn, rhannu Gogledd Iwerddon oddi wrth weddill y DU, parhad o'r aliniad rheoleiddio heb lais na phleidlais yn yr UE, a heb unrhyw hawl unochrog i adael, hawl sydd gennym ar hyn o bryd o dan erthygl 50 - i bob pwrpas yr hyn y mae'r Prif Weinidog yn ei gynnig yw'r hyn y mae Llywodraeth Lafur Cymru ei hun am ei weld i raddau helaeth. Felly, a yw'n cael ei galonogi gan y cadarnhad hwn o ddauwynebogrwydd y Prif Weinidog yn negodi cytundeb y mae hi'n honni ei fod yn fodd o adael yr UE gan wybod ei fod wedi'i lunio mewn gwirionedd er mwyn cadw'r DU o'i fewn am gyfnod amhenodol?
English: Well, I'm certainly conscious of the limitations of being in the EU without a voice, but I would just say that the deal that the Prime Minister has put forward to the House of Commons falls very short of the kind of deal the Welsh Labour Government, together with Plaid Cymru, has described as the kind of post-Brexit relationship we should have with the European Union. It doesn't, for example, include a permanent customs union; it doesn't, for example, include a single market in services; and it certainly doesn't include the kind of fair movement migration policy that we feel is the best in Wales's interests after Brexit.
Welsh: Wel, rwy'n sicr yn ymwybodol o'r cyfyngiadau o fod yn yr UE heb lais, ond hoffwn ddweud bod y cytundeb y mae'r Prif Weinidog wedi'i gyflwyno i Dŷ'r Cyffredin yn brin iawn o'r math o gytundeb y mae Llywodraeth Lafur Cymru, ynghyd â Phlaid Cymru, wedi'i ddisgrifio fel y math o berthynas ar ôl Brexit a ddylai fod gennym gyda'r Undeb Ewropeaidd. Nid yw, er enghraifft, yn cynnwys undeb tollau parhaol; nid yw, er enghraifft, yn cynnwys marchnad sengl mewn gwasanaethau; ac yn sicr nid yw'n cynnwys y math o bolisi ymfudo symudiad teg y teimlwn y byddai orau er lles Cymru ar ôl Brexit.
English: Well, I take issue with the Counsel General on much of what he has just said, because, effectively, the basis of the deal that the EU has extorted from the Government is Britain's membership of the customs union and, indeed, the single market in effect because regulatory alignment is part and parcel of it, and there is no end date. So, in those circumstances, then the EU has no incentive to improve its offer because it's got everything it wanted on the table already. So, why should it agree to allow Britain to leave the EU in due course when it's actually got us where it wants us - actually within the EU but without a voice and a vote? And, therefore, that means, in effect, permanent continuation of Britain's membership of the EU - exactly what the Labour party wants to see.
Welsh: Wel, rwy'n anghytuno â'r Cwnsler Cyffredinol ynghylch llawer o'r hyn y mae newydd ei ddweud, oherwydd, i bob pwrpas, sail y cytundeb y llwyddodd yr UE i'w wasgu o'r Llywodraeth yw aelodaeth Prydain o'r undeb tollau ac yn wir, y farchnad sengl i bob pwrpas am fod aliniad rheoleiddio yn rhan annatod ohono, ac nid oes dyddiad terfyn. Felly, yn yr amgylchiadau hynny, nid oes unrhyw gymhelliad i'r UE wella ei gynnig oherwydd mae popeth y mae eu heisiau ar y bwrdd eisoes. Felly, pam y dylai gytuno i ganiatáu i Brydain adael yr UE maes o law pan fydd wedi ein cael ni yn union lle mae eisiau i ni fod mewn gwirionedd - o fewn yr Undeb Ewropeaidd ond heb lais a phleidlais? Ac felly, mae hynny'n golygu parhad aelodaeth Prydain o'r UE yn barhaol mewn gwirionedd - sef yn union yr hyn y mae'r Blaid Lafur am ei weld.
English: I also believe that seeking renegotiation of the deal with the EU on the basis of the Prime Minister's current red lines is a very, very optimistic strategy on her part. Of course, we know that the EU said that if she moves from the red lines, other options are available on the table, and, once again, I'd encourage the Prime Minister to take that up.
Welsh: Credaf hefyd fod ceisio ail-drafod y cytundeb gyda'r UE ar sail llinellau coch presennol y Prif Weinidog yn strategaeth optimistaidd tu hwnt ar ei rhan. Wrth gwrs, rydym yn gwybod bod yr UE wedi dweud pe bai'n symud oddi wrth y llinellau coch, fod yna ddewisiadau eraill ar y bwrdd, ac unwaith eto, buaswn yn annog y Prif Weinidog i fynd ar drywydd y rheini.
English: We recognise the importance of the automotive sector to Wales and continue to press the UK Government to rule out a 'no deal' outcome whilst providing advice on mitigating actions. We are also in very close contact with the Welsh Automotive Forum and UK-wide sector bodies on Brexit.
Welsh: Rydym yn cydnabod pwysigrwydd y sector modurol yng Nghymru ac yn parhau i bwyso ar Lywodraeth y DU i ddiystyru canlyniad 'dim bargen' gan ddarparu cyngor ar gamau lliniaru. Rydym hefyd mewn cysylltiad agos iawn â Fforwm Modurol Cymru a chyrff sector ar draws y DU ar Brexit.
English: I do hope that the speculation on an overheard conversation in a Brussels restaurant or bar with Olly Robbins is correct and that, indeed, the Government has ruled out a 'no deal', it just isn't telling us that it has ruled out a 'no deal', because the chief executive of the Society of Motoring Manufacturers and Traders has said, in his words, that a 'no deal' " would be catastrophic - plants will close; jobs will be lost.' Today - this morning - Ford have used the same word, 'catastrophic', to describe the impact of a 'no deal' on the UK and says it will do whatever is necessary to protect its interest in Europe. It's declined to speculate on a report that it is planning to move all its jobs - 13,000 jobs in the UK, including in Ford Bridgend - out of the UK in the case of a 'no deal'. Could I ask the Minister what insight has he had from the Prime Minister and from UK Ministers about the scale of support that the UK Government is going to provide for our car manufacturers in the case of a 'no deal' to persuade them to avoid that situation where plants will close, jobs will be lost, families will see the impact right across the UK, including in my constituency of Ogmore?
Welsh: Rwy'n gobeithio bod y dyfalu ar sgwrs y digwyddwyd ei chlywed mewn bwyty neu far ym Mrwsel gydag Olly Robbins yn gywir a bod y Llywodraeth wedi diystyru 'dim bargen', ond nad yw'n dweud wrthym ei bod wedi diystyru 'dim bargen', oherwydd dywedodd Prif Weithredwr y Gymdeithas Gweithgynhyrchwyr a Masnachwyr Moduron, yn ei eiriau ef, y byddai 'dim bargen' yn drychinebus - bydd ffatrïoedd yn cau; bydd swyddi'n cael eu colli. Heddiw - y bore yma - mae Ford wedi defnyddio'r un gair, 'trychinebus' i ddisgrifio effaith 'dim bargen' ar y DU ac mae'n dweud y bydd yn gwneud beth bynnag sy'n angenrheidiol i ddiogelu ei fuddiannau yn Ewrop. Mae wedi gwrthod gwneud unrhyw sylwadau ar adroddiad ei fod yn bwriadu symud ei holl swyddi - 13,000 o swyddi yn y DU, gan gynnwys yn Ford Pen-y-bont ar Ogwr - allan o'r DU mewn sefyllfa 'dim bargen'. A gaf fi ofyn i'r Gweinidog pa ddealltwriaeth a gafodd gan y Prif Weinidog a Gweinidogion y DU ynghylch maint y gefnogaeth y mae Llywodraeth y DU yn mynd i'w roi i'n cynhyrchwyr ceir mewn sefyllfa 'dim bargen' i'w perswadio i osgoi sefyllfa lle bydd ffatrïoedd yn cau, swyddi'n cael eu colli, a theuluoedd yn gweld yr effaith ar draws y DU, gan gynnwys yn fy etholaeth i yn Ogwr?
English: I thank the Member for raising this question in the Chamber. It goes to the heart, I think, of the challenge that we face with the sort of deal and the sort of negotiations the Prime Minister has been pursuing, and in Parliament. It completely fails to take account of the sorts of risks to our economy that the Member has outlined in his question. As a Government, we have taken steps to support the sector here in Wales, but in the context of a 'no deal' Brexit, the tariff barriers and the non-tariff barriers that would come in the context of that, could potentially be devastating for significant parts of the sector, and also, if I may say, the supply chain, which stretches right across Wales - I don't think the impact on supply chains has been appreciated as fully as it needs to be as well.
Welsh: Diolch i'r Aelod am godi'r cwestiwn hwn yn y Siambr. Credaf ei fod yn mynd i wraidd yr her sy'n ein hwynebu o ran y math o gytundeb a'r math o negodiadau y mae Prif Weinidog y DU wedi bod yn mynd ar eu trywydd, ac yn y Senedd. Mae'n methu'n gyfan gwbl ag ystyried y math o risgiau i'n heconomi a amlinellwyd gan yr Aelod yn ei gwestiwn. Fel Llywodraeth, rydym wedi cymryd camau i gefnogi'r sector yma yng Nghymru, ond yng nghyd-destun Brexit 'dim bargen', gallai'r rhwystrau tariff a'r rhwystrau di-dariff a ddeuai yn nghyd-destun hynny fod yn drychinebus i rannau sylweddol o'r sector, ac os caf ddweud hefyd, y gadwyn gyflenwi, sy'n ymestyn ar draws Cymru - nid wyf yn credu ein bod wedi sylweddoli'n iawn cymaint o effaith a fyddai ar y cadwyni cyflenwi hefyd.
English: Obviously, we're still waiting with bated breath to know whether Ineos will be bringing its new vehicle to Bridgend, perhaps, rather than Portugal. But it was concerning to hear the other day that, even if this work does come to the UK, it may not be enough to save the Ford plant; it's a plant, of course, that, being Ford, is also affected by the decision of the United States President and what he's doing in America to support industry over there, which is affecting the potential of both steel and car manufacturing here. Can you tell us what work you'll have done with both the economy Minister and the Minister for international relations to identify what other opportunities will be available for car manufacturers in Wales, but, very specifically, what Wales is doing to push what should be our unique selling points about the steel innovation within the Swansea bay city region, for example; our enterprise zones, one of which is dedicated to automotives; and, indeed, just promoting what we're good at when it comes to automotive research? Because it's that that's going to make us attractive to other global partners in due course, despite the threats that we're facing now.
Welsh: Yn amlwg, rydym yn dal i aros yn eiddgar i glywed a fydd Ineos yn dod â'u cerbyd newydd i Ben-y-bont ar Ogwr yn hytrach na Phortiwgal. Ond testun pryder oedd clywed y diwrnod o'r blaen, hyd yn oed os yw'r gwaith hwn yn dod i'r DU, na fydd yn ddigon o bosibl i achub y ffatri Ford; am ei bod yn ffatri Ford, wrth gwrs, mae penderfyniad Arlywydd yr Unol Daleithiau hefyd yn effeithio arni a'r hyn y mae ef yn ei wneud yn America i gefnogi'r diwydiant yn y fan honno, sy'n effeithio ar botensial dur a gweithgynhyrchu ceir yma. A allwch ddweud wrthym pa waith a wnaethoch gyda Gweinidog yr economi a'r Gweinidog cysylltiadau rhyngwladol ar nodi pa gyfleoedd eraill a fydd ar gael ar gyfer gweithgynhyrchwyr ceir yng Nghymru, ond yn benodol iawn, beth y mae Cymru yn ei wneud i wthio yr hyn a ddylai fod yn bwynt gwerthu unigryw i ni o ran arloesedd dur o fewn dinas-ranbarth bae Abertawe, er enghraifft; ein hardaloedd menter, gydag un ohonynt yn ymroddedig i'r sector modurol; ac yn wir, hyrwyddo'r hyn rydym yn dda am ei wneud gyda gwaith ymchwil modurol? Oherwydd dyna sy'n mynd i'n gwneud yn ddeniadol i bartneriaid byd-eang eraill maes o law, er gwaethaf y bygythiadau sy'n ein hwynebu yn awr.